असम: कांग्रेस से निकाले गए विधायक बीजेपी में शामिल, कहा-दिशाहीन हो गई है पार्टी, अनुशासन की कमी
कांग्रेस के निष्कासित विधायक राजदीप गोवाला और अजंता नियोग आज गुवाहाटी में राज्य सरकार के मंत्री हिमंत बिस्वा सरमा की मौजूदगी में भाजपा में शामिल हो गए।
गुवाहाटी:  कांग्रेस के निष्कासित विधायक राजदीप गोवाला और अजंता नियोग आज गुवाहाटी में राज्य सरकार के मंत्री हिमंत बिस्वा सरमा की मौजूदगी में भाजपा में शामिल हो गए। इस अवसर पर अजंता नियोग ने कहा कि कांग्रेस में कोई अनुशासन नहीं है और पार्टी दिशाहीन हो गई है। कांग्रेस के राष्ट्रीय नेतृत्व को जमीनी स्तर के कार्यकर्ताओं की परवाह नहीं है। वहीं राजदीप गोवाला ने कहा कि कांग्रेस पार्टी में कोई दूरदर्शिता नहीं रह गई है। 